Նշեցինք, որ աղքատության դեմ պայքարի առաջնային ուղին աշխատատեղերի ստեղծումն է. Հայաստանում գրեթե աշխատատեղեր չեն ստեղծվում: Կամ սպասարկման ոլորտներում ստեղծվում են ժամանակավոր աշխատատեղեր, որոնք չեն կարող լուրջ տնտեսական շրջափոխումներ հիմնավորել: Մինչև անցած տարի առավոտից գիշեր իշխանութ յունները խոսում էին փոքր ու միջին բիզնեսի զարգացման մասին` այսպես կամենալով Հայաստանը վերածել նեղլիկ տնտեսական շահերի երկրի: Մենք համաձայն էինք նաև այդ դրույթին, եթե միայն աղքատության նվազում լիներ: Սակայն շուտով իշխանությունները հասկացան, որ փոքր ու միջին բիզնեսը հարված է հասցնում օլիգարխիայի շահերին, այդ պատճառով էլ առևտրային բանկերի միջոցով սկսեցին հաստատել այնպիսի վարկային տոկոսադրույքներ, որոնք անհասանելի լինեին` փոքր ու միջին բիզնես մուտք գործողի համար: Որևէ քայլ չկատարվեց նաև հզոր տնտեսություն ստեղծելու համար, մանավանդ որ Հայաստանում դեռևս կանգուն են բազմաթիվ ձեռնարկություններ, որոնք կարող են վերականգնվել ու արտադրանք տալ, երկիրը վերածել հզոր տնտեսական գոտու: Բայց հզոր տնտեսության ստեղծման դեպքում էլ օլիգարխիան իսպառ դուրս կմղվի տնտեսական դաշտից, երկրում կհաստատվի տնտեսական կարգուկանոն, ինչն էլ կնվազեցնի աղքատությունը: Այս դեպքում, սակայն, օլիգարխիայի հետ սերտաճած իշխանությունները ստիպված կլինեն ապրել այնպես, ինչպես միջին հայաստանցիները, բայց նրանք չեն ունենա այն հզոր լծակները, որոնց միջոցով իշխանություն են պահում...